|  |
| --- |
| PLANUL NAȚIONAL DE REDRESARE ȘI REZILIENȚĂ |
| **GHID SPECIFIC PRIVIND REGULILE ŞI CONDIŢIILE APLICABILE FINANŢĂRII DIN FONDURILE EUROPENE AFERENTE PNRR ÎN CADRUL APELULUI DE PROIECTE****PNRR/2022/C2/S/1.B** |

**COMPONENTA 2: PĂDURI ȘI PROTECȚIA BIODIVERSITĂȚII**

**Investiția 1. Campania națională de împădurire și reîmpădurire, inclusiv păduri urbane**

**Schemă de ajutor de stat**

**Subinvestiția I.1.B: „SPRIJIN PENTRU REFACEREA POTENȚIALULUI FORESTIER AFECTAT DE INCENDII, DE FENOMENE METEOROLOGICE NEFAVORABILE CARE POT FI ASIMILATE UNEI CALAMITĂȚI NATURALE, DE INFESTĂRI ALE PLANTELOR CU ORGANISME DĂUNĂTOARE ȘI DE EVENIMENTE CATASTROFALE”,**

***VERSIUNEA 1.0***

**2022**

*Ghidul de finanțare reprezintă un material de informare tehnică a potenţialilor beneficiari ai Schemei de ajutor de stat "SPRIJIN PENTRU REFACEREA POTENȚIALULUI FORESTIER AFECTAT DE INCENDII, DE FENOMENE METEOROLOGICE NEFAVORABILE CARE POT FI ASIMILATE UNEI CALAMITĂȚI NATURALE, DE INFESTĂRI ALE PLANTELOR CU ORGANISME DĂUNĂTOARE ȘI DE EVENIMENTE CATASTROFALE” din cadrul Planului Național de Redresare și Reziliență (PNRR) şi constituie un suport informativ complex pentru pregătirea, întocmirea şi depunerea cererii de sprijin, precum şi despre modalitatea de aprobare şi derulare a contractului de finanţare. De asemenea, conţine lista documentelor, avizelor şi acordurilor, modelul cererii de sprijin, al contractului de finanțare, precum şi alte informaţii utile implementării și derulării schemei de ajutor de stat.*

**Cuprins**

[1. INFORMAȚII OBIECTIV DE INVESTIȚII 3](#_Toc104976988)

[1.1 Pilonul, componenta, obiectivul general 3](#_Toc104976989)

[1.2 Schema de ajutor, scop și obiective 4](#_Toc104976990)

[1.3 Definiții și abrevieri 6](#_Toc104976991)

[2. Informații despre apelurile de proiecte 9](#_Toc104977003)

[2.1 Ce tip de apel de proiecte se lansează? 9](#_Toc104977004)

[2.2 Perioada în care pot fi depuse cereri de finanțare 10](#_Toc104977005)

[2.3 Alocarea financiară totală a apelului de proiecte 10](#_Toc104977006)

[3. PREZENTAREA SCHEMEI DE AJUTOR DE STAT 10](#_Toc104977007)

[3.1 Beneficiarii schemei și condiții de eligibilitate 10](#_Toc104977008)

[3.2 Tipul, intensitatea și valoarea maximă a sprijinului 13](#_Toc104977009)

[3.3 Gestionarea pierderilor din plantații 14](#_Toc104977010)

[3.4 Condiţii de acordare a sprijinului 15](#_Toc104977011)

[4. ACCESAREA FONDURILOR NERAMBURSABILE - depunereA cererii de finanțare și implementare 16](#_Toc104977013)

[4.1 Etapele derulării schemei de ajutor de stat 16](#_Toc104977014)

[4.2 Descrierea modului de implementare a schemei 17](#_Toc104977015)

[4.3 Forța majoră 22](#_Toc104977016)

[*5.* *DOCUMENTE NECESARE PENTRU ACCESAREA SCHEMEI DE SPRIJIN* 23](#_Toc104977018)

[5.1 Persoanele fizice: 23](#_Toc104977019)

[5.2 Entitățile fără personalitate juridică (Persoane fizice autorizate – PFA, Întreprindere Individuală - ÎI, Întreprindere familială – ÎF): 24](#_Toc104977020)

[5.3 Persoanele juridice de drept privat (societăți comerciale, asociații și fundații, culte religioase, etc.): 24](#_Toc104977021)

[5.4 Persoane juridice de drept public (unități administrativ – teritoriale): 25](#_Toc104977022)

[6. LEGISLATIE RELEVANTĂ 27](#_Toc104977023)

[7. ANEXE 28](#_Toc104977024)

IMPORTANT

Vă recomandăm ca înainte de a începe completarea cererii de finanțare, să vă asiguraţi că aţi parcurs toate informaţiile prezentate în acest documentşi să vă asigurați că aţi înţeles toate aspectele legate de specificul intervenţiilor finanţate din fonduri europene aferente PNRR.

Vă recomandăm ca până la data limită de depunere a cererilor de finanţare să consultaţi periodic pagina de internet <http://pnrr.mmap.ro/>, pentru a urmări eventualele modificări/interpretări ale condiţiilor specifice, precum și alte comunicări/ clarificări pentru accesarea fondurilor europene aferente PNRR.

# INFORMAȚII OBIECTIV DE INVESTIȚII

## 1.1 Pilonul, componenta, obiectivul general

**Pilonul I. Tranziția verde**

**Componenta C2: Păduri și protecția biodiversității**

Obiectivul acestei componentei este de a armoniza practicilor de management forestier cu cele privind conservarea biodiversității și protejarea mediului și asigurarea tranziției către o Europă neutră din punct de vedere climatic prin crearea de noi suprafețe acoperite cu păduri și refacerea habitatelor degradate. În special, componenta vizează:

* Combaterea eficace a tăierilor ilegale de arbori, creșterea suprafeței acoperite cu păduri și a contribuției sectorului forestier la atingerea țintelor europene privind clima și biodiversitatea, inclusiv prin reforma sistemului de management și a celui de guvernanță în domeniu,
* Consolidarea sistemului de management al ariilor naturale protejate în vederea facilitării implementării măsurilor active de conservare stabilite, prin raportare la obiective specifice de conservare pentru habitate și specii, precum și a Strategiei Europene privind biodiversitatea

Se preconizează că măsurile incluse în componentă vor aborda unele provocări evidențiate în recomandarea specifică țării de a concentra investițiile asupra tranziției verzi și a tranziției digitale, în special asupra infrastructurii de mediu, printre altele (Recomandarea specifică 4 din 2019 și Recomandarea specifică 3 din 2020). Se preconizează că nicio măsură din cadrul acestei componente nu prejudiciază în mod semnificativ obiectivele de mediu în sensul articolului 17 din Regulamentul (UE) 2020/852, ținând seama de descrierea măsurilor și a etapelor de atenuare prevăzute în planul de redresare și reziliență în conformitate cu Orientările tehnice DNSH (2021/C58/01).

Această componentă cuprinde două reforme și cinci investiții.

**R1. Reforma sistemului de management și a celui privind guvernanța în domeniul forestier prin dezvoltarea unei noi Strategii forestiere naționale și a legislației subsecvente**

**Obiectivul** acestei reforme este deasigurare a unui cadru strategic și de reglementare clar și solid, care să permită implementarea unor politici forestiere sustenabile, durabile care susțin atenuarea și adaptarea la schimbările climatice.

Reforma 1 cuprinde 3 investiții, dintre care prezentul ghid se adresează țintelor din Investiția 1

**Investiția 1. – Campania națională de împădurire și reîmpădurire, inclusiv păduri urbane**

**Obiectiv specific:** realizarea de noi păduri și suprafețe cu vegetație forestieră în zonele vulnerabile la schimbările climatice: identificarea și evaluarea terenurilor, finanțarea împăduririi și lucrărilor de îngrijire a plantațiilor și creșterea suprafeței cu vegetație forestieră în lungul căilor de comunicație, în interiorul aglomerărilor urbane (păduri urbane, inclusiv de tipul mini-pădurilor) în jurul localităților și între câmpurile cu culturi agricole, precum și alte categorii de perdele forestiere de protecție.

Prin prezentul ghid specific se acordă finanțare pentru realizarea țintelor cuprinse în Investiția 1, Subinvestiția 1.B, respectiv acordarea de Sprijin pentru refacerea potențialului forestier afectat de incendii, de fenomene meteorologice nefavorabile care pot fi asimilate unei calamități naturale, de infestări ale plantelor cu organisme dăunătoare și de evenimente catastrofale.

## 1.2 Schema de ajutor, scop și obiective

Schema de ajutor se aplică în baza Ordonanței de urgență a Guvernului nr. 35/2022 *pentru aprobarea măsurilor necesare realizării campaniei naționale de împădurire și reîmpădurire prevăzute în Planul național de redresare și reziliență* și a Ordinului ministrului mediului apelor și pădurilor nr. .............și prevede acordarea unui sprijin pentru reîmpădurire în cadrul Planului național de redresare și reziliență (PNRR).

Schema de ajutor are la baza prevederile secțiunii 2.1.3 *Ajutoare pentru prevenirea și repararea pagubelor provocate pădurilor de incendii forestiere, de fenomene meteorologice nefavorabile care pot fi asimilate unei calamități naturale, de alte fenomene meteorologice nefavorabile, de infestări ale plantelor cu organisme dăunătoare și de evenimente catastrofale* din Orientările Uniunii Europene privind ajutoarele de stat în sectoarele agricol și forestier și în zonele rurale pentru perioada 2014 - 2020, cu modificările și completările ulterioare.

Valoarea totală estimată a ajutorului care va fi acordat în cadrul schemei, este echivalentul în lei a sumei de 100 milioane euro.

Implementarea schemei se face prin Ministerul Mediului, Apelor și Pădurilor (MMAP), iar verificarea în teren a modului de implementare se efectuează prin gărzile forestiere (GF).

Textul integral al schemei se află publicat pe pagina web a MMAP ([www.mmediu.ro](http://www.mmediu.ro)) și pe paginile web ale gărzilor forestiere.

Definirea termenilor utilizați în prezentul ghid se regăsește la capitolul 1.3.

**Scopul schemei** îl reprezintă acordarea unui sprijin financiar deținătorilor publici și privați de terenuri forestiere, precum și formelor asociative ale acestora, pentru refacerea pădurii pe suprafețele care au fost afectate de incendii forestiere, fenomene meteorologice nefavorabile care pot fi asimilate unei calamități naturale, de infestări ale plantelor cu organisme dăunătoare și de evenimente catastrofale.

**Obiectivul schemei** îl reprezintă refacerea potențialului forestier prin împădurirea suprafețelor situate în fondul forestier național care au fost afectate de incendii forestiere, fenomene meteorologice nefavorabile care pot fi asimilate unei calamități naturale, de infestări ale plantelor cu organisme dăunătoare și de evenimente catastrofale.

Prin acest obiectiv se vor putea atinge indirect și alte obiective, respectiv reducerea impactului schimbărilor climatice și mărirea cantității de carbon sechestrat, conservarea biodiversității, gestionarea durabilă a pădurilor și dezvoltarea continuă a funcţiilor ecologice şi sociale ale pădurilor.

La realizarea obiectivului menționat se va ține cont de respectarea următoarelor cerințe:

1. Vor fi utilizate doar speciile și ecotipurile de arbori stabilite pe baza prevederilor ultimului amenajament silvic întocmit pentru suprafața respectivă și a tipului natural fundamental de pădure, fiind astfel reziliente la impactul preconizat de schimbările climatice și eliminându-se astfel orice efect advers asupra biodiversității.
2. Utilizarea speciilor alogene va fi permisă numai în cazul în care se demonstrează că utilizarea acestora duce la condiții ecosistemice favorabile și adecvate privind clima, solul, etajele de vegetație, rezistența la foc și că speciile indigene existente nu mai pot face față condițiilor staționale (climatice și pedo-hidrologice) preconizate în viitor.
3. Refacerea potențialului forestier prin reîmpădurire va contribui în mod pozitiv la obiectivele de refacere a habitatelor, conservare a biodiversității, de management al apei și de protecție a solului.

## 1.3 Definiții și abrevieri

În cadrul schemei de ajutor, următorii termeni se definesc astfel:

1. **teren de împădurit** – terenul gol, situat în fondul forestier național, cu o suprafață de cel puțin 0,5 ha ce a fost afectat integral prin manifestarea incendiilor forestiere, a fenomenelor meteorologice nefavorabile care pot fi asimilate unei calamități naturale, a infestărilor cu organisme dăunătoare sau a evenimentelor catastrofale, fiind anterior acoperit cu pădure și care necesită o refacere a potențialului forestier prin împădurire. Manifestarea acțiunii distructive a acestor factori este recunoscută la nivel național prin întocmirea documentelor prevăzute de Ordinul ministrului agriculturii și dezvoltării rurale nr. 766/2007 de aprobare a *Normelor metodologice privind modul de prevenire, constatare, evaluare şi aprobare a pierderilor provocate de fenomene meteorologice periculoase şi de alţi factori vătămători fondului forestier naţional, vegetaţiei forestiere din afara fondului forestier naţional şi obiectivelor instalate în acestea* și/sau prin întocmirea actelor de punere în valoare a produselor accidentale;
2. **fenomene meteorologice nefavorabile care pot fi asimilate unei calamități naturale** – înseamnă condiții meteorologice nefavorabile cum sunt înghețul, furtunile și grindina, gheața, ploile torențiale sau seceta severă care au distrus toți arborii de pe o anumită suprafață de pădure, fiind menționate și la pct. I din anexa nr. 1 la *Normele metodologice privind modul de prevenire, constatare, evaluare şi aprobare a pierderilor provocate de fenomene meteorologice periculoase şi de alţi factori vătămători fondului forestier naţional, vegetaţiei forestiere din afara fondului forestier naţional şi obiectivelor instalate în acestea*, aprobate prin Ordinul ministrului agriculturii și dezvoltării rurale nr. 766/2007;
3. **alte fenomene meteorologice nefavorabile** - înseamnă condiții meteorologice nefavorabile care nu înde plinesc condițiile de la punctul (35) subpunctul 34 din *Orientările Uniunii Europene;*
4. **infestări ale plantelor cu organisme dăunătoare** – înseamnă acțiunea altor specii de viruși, bacterii, ciuperci, plante parazite și animale asupra arborilor, care determină uscarea acestora, fiind menționate și la pct. II din anexa nr. 1 la *Normele metodologice privind modul de prevenire, constatare, evaluare şi aprobare a pierderilor provocate de fenomene meteorologice periculoase şi de alţi factori vătămători fondului forestier naţional, vegetaţiei forestiere din afara fondului forestier naţional şi obiectivelor instalate în acestea*, aprobate prin Ordinul ministrului agriculturii și dezvoltării rurale nr. 766/2007;
5. **eveniment catastrofal** - înseamnă un eveniment neprevăzut, de natură biotică sau abiotică, provocat de acțiunea oamenilor, care generează perturbări importante ale structurilor forestiere, cauzând, în cele din urmă, importante pagube economice sectorului forestier;
6. **fond forestier național** – suprafețele care îndeplinesc condițiile prevăzute la articolul 1 din Legea nr. 46/2008 (Codul silvic), republicată, cu modificările şi completările ulterioare;
7. **ocol silvic** - structura silvică de administrare sau care prestează servicii silvice, definită conform pct. 23 din anexa nr. 1 la Legea nr. 46/2008 (Codul silvic), republicată, cu modificările şi completările ulterioare;
8. **solicitant** – orice proprietar sau deținător public sau privat al unui teren aflat în fondul forestier național ce a fost afectat de acțiunea unor incendii forestiere, fenomene meteorologice nefavorabile care pot fi asimilate unei calamități naturale, de infestări ale plantelor cu organisme dăunătoare și de evenimente catastrofale, pe o suprafață de minim 0,5 ha, care administrează sau are încheiat un contract de prestări servicii silvice sau de administrare pentru această suprafață cu un ocol silvic autorizat și care solicită sprijin prin această schemă de ajutor
9. **Ghidul solicitantului** – ghidul specific acestei scheme, elaborat și aprobat de MMAP, ce cuprinde regulile și condițiile aplicabile finanțării din fondurile aferente PNRR;
10. **întreprindere** - în sensul art. 1 din anexa nr. I la Regulamentul (UE) nr. 702/2014 al Comisiei din 25 iunie 2014 de declarare a anumitor categorii de ajutoare în sectoarele agricol și forestier și în zonele rurale ca fiind compatibile cu piața internă, în aplicarea articolelor 107 și 108 din Tratatul privind funcționarea Uniunii Europene, orice entitate care desfășoară o activitate economică, indiferent de forma sa juridică;
11. **întreprindere în dificultate** - conform art. 35, pct. 15 din *Orientările Uniunii Europene* reprezintă o întreprindere care se află în cel puțin una dintre situațiile următoare:

**–** în cazul unei societăți cu răspundere limitată (alta decât un IMM care a fost înființat de mai puțin de trei ani), atunci când mai mult de jumătate din capitalul său subscris a dispărut ca urmare a pierderilor acumulate. Această situație survine atunci când scăderea pierderilor acumulate din rezerve (și din toate celelalte elemente considerate în general ca făcând parte din fondurile proprii ale societății) conduce la un rezultat cumulat negativ care depășește jumătate din capitalul social subscris. În sensul prezentei definiții, "societate cu răspundere limitată" se referă, în special, la tipurile de societăți comerciale menționate în anexa I la Directiva 2013/34/UE a Parlamentului European și a Consiliului din 26 iunie 2013 privind situațiile financiare anuale, situațiile financiare consolidate și rapoartele conexe ale anumitor tipuri de întreprinderi, de modificare a Directivei 2006/43/CE a Parlamentului European și a Consiliului și de abrogare a Directivelor 78/660/CEE și 83/349/CEE ale Consiliului, iar "capital social" include, acolo unde este cazul, orice primă de emisiune;

**–** în cazul unei societăți în care cel puțin unii dintre asociați au răspundere nelimitată pentru creanțele societății (alta decât un IMM care a fost înființat de mai puțin de trei ani), atunci când mai mult de jumătate din capitalul propriu, astfel cum reiese din contabilitatea societății, a dispărut ca rezultat al pierderilor acumulate. În sensul prezentei definiții, „o societate comercială în care cel puțin unii dintre asociați au răspundere nelimitată pentru creanțele societății" se referă în special la acele tipuri de societăți comerciale menționate în anexa II la Directiva 2013/34/UE;

**–** atunci când întreprinderea face obiectul unei proceduri colective de insolvență sau îndeplinește criteriile prevăzute în dreptul intern pentru ca o procedură colectivă de insolvență să fie deschisă la cererea creditorilor săi;

**–** atunci când întreprinderea a primit ajutor pentru salvare și nu a rambursat încă împrumutul sau nu a încetat garanția sau a primit ajutor pentru restructurare și face încă obiectul unui plan de restructurare;

**–** în cazul unei întreprinderi care nu este un IMM, atunci când, în ultimii 2 ani:

**(i)** raportul datorii/capitaluri proprii al întreprinderii este mai mare de 7,5; și

**(ii)** capacitatea de acoperire a dobânzilor calculată pe baza EBITDA (Earnings Before Interest, Taxes, Depreciation and Amortization - profitul înainte de dobânzi, impozite, depreciere și amortizare) se situează sub 1,0;

1. **fișă tehnică** – ansamblul de informații tehnice și financiare privind serviciile și lucrările necesare împăduririi unui teren, conform modelului din anexa nr.1, pe baza căreia se întocmește o cerere de finanțare;
2. **cerere de finanțare** – documentul prin care solicitantul solicită sprijin în cadrul acestei scheme
3. **evaluarea cererii de finanțare** - acțiunile procedurale prin care cererea de finanțare este analizată pentru verificarea îndeplinirii condițiilor de eligibilitate și a cerințelor specifice;
4. **cerere de finanțare eligibilă** - cererea de finanțare care îndeplinește condițiile de eligibilitate și cerințele specifice prevăzute în schemă;
5. **contract de finanțare** – actul juridic supus regulilor de drept public, cu titlu oneros, de adeziune, comutativ și sinalagmatic, prin care se stabilesc drepturile și obligațiile corelative ale părților, în vederea implementării investițiilor în cadrul PNRR, încheiat între MMAP și beneficiar pentru acordarea finanțării necesare implementării proiectului, pe perioada stabilită și în conformitate cu obligațiile asumate, cuprinzând informațiile prevăzute în cadrul mecanismului de implementare și control din anexa la Decizia de punere în aplicare a Consiliului din 3 noiembrie 2021 de aprobare a evaluării planului de redresare și reziliență al României;
6. **beneficiar** – solicitantul care a depus o cerere de finanțare și care a încheiat un contract de finanțare;
7. **stare de masiv** – stadiul din care o regenerare se poate dezvolta independent, ca urmare a faptului că exemplarele componente ale acesteia realizează o desime care asigură condiționarea lor reciprocă în creștere și dezvoltare, fără a mai fi necesare lucrări de completări și întrețineri, fiind definită la pct. 49 din anexa nr. 1 la Codul Silvic, aprobat prin Legea nr. 46/2008, republicată, cu modificările şi completările ulterioare.
8. **Forţă majoră –** Situația recunoscută în baza art. 2 alin. 2 din *Regulamentul CE nr. 1306/2013*, în special, în următoarele cazuri: (a) decesul beneficiarului; (b) incapacitatea profesională pe termen lung a beneficiarului; (c) o catastrofă naturală gravă care afectează puternic exploataţia; (e) o boală a plantelor care afectează parţial sau integral culturile beneficiarului; (f) exproprierea întregii exploataţii agricole sau a unei mari părţi a acesteia, dacă exproprierea respectivă nu ar fi putut fi anticipată la data depunerii cererii;
9. **Norme tehnice împăduriri** - Normele tehnice privind compoziţii, scheme şi tehnologii de regenerare a pădurilor şi de împădurire a terenurilor degradate, aprobate prin Ordinul ministrului apelor, pădurilor și protecției mediului nr. 1648 din 31 octombrie 2000;

În prezentul ghid, se utilizează următoarele abrevieri :

|  |  |
| --- | --- |
| **MMAP** | Ministerul Mediului, Apelor şi Pădurilor |
| **GF** | Garda Forestieră |
| **UAT** | Unitate administrativ teritorială |
| **MADR** | Ministerul Agriculturii şi Dezvoltării Rurale |
| **GIS** | Sistem de identificare geospaţial |
| **OM** | Ordinul Ministrului |
| **UP** | unitate de producție |
| **u.a.** | unitate amenajistică |
| **u.s.** | Unitate stațională |
| **APM** | Agenția de Protecția Mediului |
| **IMM** | Întreprinderi Mici şi Mijlocii |

# Informații despre apelurile de proiecte

## Ce tip de apel de proiecte se lansează?

Pentru Investiția 1, Schema de ajutor de stat "Sprijin pentru refacerea potențialului forestier afectat de incendii, de fenomene meteorologice nefavorabile care pot fi asimilate unei calamități naturale, de infestări ale plantelor cu organisme dăunătoare și de evenimente catastrofale” se lansează o **sesiune continuă** de depunere PNRR/2022/C2/S/1.B.

Sesiunea va fi de tip **apel deschis** pentru toți solicitanții eligibili, pe principiul “primul venit, primul servit” în limita bugetului maxim eligibil alocat, respectiv **până la epuizarea alocării financiare totale**.

## 2.2 Perioada în care pot fi depuse cereri de finanțare

* + Data deschidere sesiune: **.............. 2022**
	+ Data și ora de începere a depunerii de proiecte: **.............. 2022, ora 10.00;**
	+ Data limită de depunere a proiectelor: **februarie 2026**

**În cazul în care cererea va fi depusă în anul 2026, este obligatoriu ca încheierea contractului de finanțare să poată fi efectuată până la data de 28 februarie 2026, în caz contrar finanțarea nu mai poate fi acordată prin prezenta schemă de ajutor.**

* + Termen maxim estimat pentru finalizarea verificării unei cereri de finanțare: **30 zile de la data depunerii.**

## Alocarea financiară totală a apelului de proiecte

**Alocarea financiară** acordată prin PNRR, respectiv în cadrul prezentului Ghid specific pentru Subinvestiția C2/S/1.B – Refacerea potențialului forestier este de **100.000.000 Euro.**

Pentru toate contractele de finanțare aflate încă în derulare la data de 30 iunie 2026, la care au fost efectuate cel puțin lucrările de instalare a plantațiilor, finanțarea va fi continuată cu sume din Fondul pentru Mediu, până la finalizarea lucrărilor prevăzute în proiecte.

# PREZENTAREA SCHEMEI DE AJUTOR DE STAT

## 3.1 Beneficiarii schemei și condiții de eligibilitate

### 3.1.1 Tipuri de solicitanți

Beneficiar al schemei poate fi orice deținător public sau privat al unui teren aflat în fondul forestier național ce a fost afectat de acțiunea unor incendii forestiere, fenomene meteorologice nefavorabile care pot fi asimilate unei calamități naturale, de infestări ale plantelor cu organisme dăunătoare și de evenimente catastrofale, pe o suprafață de minim 0,5 ha de împădurit, indiferent de mărime, precum și formele asociative ale acestora.

**Deținători publici** de teren de împădurit

* Regia Națională a Pădurilor – Romsilva,
* Institutul Național de Cercetare-Dezvoltare în Silvicultură „Marin Drăcea”,
* Regia Autonomă ”Administraţia Patrimoniului Protocolului de Stat”,
* unitățile administrativ-teritoriale (comune, orașe, municipii, pentru domeniul public deținut de către acestea),
* alte persoane juridice de drept public, precum și formele asociative ale acestora.

**Deținători privați** de teren de împădurit

* persoanele fizice,
* persoanele fizice autorizate,
* întreprinderile individuale,
* întreprinderile familiale,
* societățile comerciale,
* asociațiile și fundațiile,
* unitățile administrativ-teritoriale (comune, orașe, municipii, pentru domeniul privat deținut de către acestea),
* alte persoane juridice de drept privat, precum și formele asociative ale acestora.

Documentele doveditoare privind încadrarea în una dintre categorii sunt menționate distinct în cadrul Capitolului 5.

### 3.1.2 Condiții de eligibilitate a solicitantului

Pentru a fi eligibili în cadrul schemei, beneficiarii trebuie să îndeplinească următoarele condiții de eligibilitate în momentul depunerii cererii de sprijin:

* să deținăsau să administreze terenul forestier respectiv *– detalierea acestor documente se face la Cap.5. „Documentele necesare pentru accesarea schemei de sprijin”;*
* să prezinte documentele solicitate care dovedesc categoria de beneficiar.

**În cadrul schemei nu sunt eligibili** deținătorii publici sau privați de teren și formele asociative ale acestora, dacă se află, după caz, în una din următoarele situații:

1. **sunt întreprinderi aflate în dificultate**, în sensul definiției precizate la Cap 1.3 lit. k);

Dovada se solicită doar pesoanelor juridice, cu o vechime de peste 3 ani de la înființare și se face prin completarea unei declaraţii pe propria răspundere cu privire la neîncadrarea în categoria "întreprindere în dificultate", conform modelului prevăzut în anexa nr. 3.

Declaraţia se bazează în mod obligatoriu pe datele existente în:

* + Situatiile financiare (bilanţ prescurtat și detaliat formularul F10,  cont de profit şi pierderi formularul F20) pentru ultimii 2 ani fiscali încheiaţi.
	+ formularul 30 ”Date informative” la bilanț;
	+ formularul 40 ”Situația activelor imobilizate”.

În situația în care există suspiciuni că declarația ar conține date neconforme cu realitatea, MMAP poate solicita și documentele doveditoare care au stat la baza declarației.

**Notă** - *Beneficiarii din categoria persoanelor fizice, formelor de asociere simplă fără personalitate juridică (conform art.2 din Legea nr.36/1191, modificată prin Legea nr.139/2007) și a unităților adminitrativ teritoriale (U.A.T.), precum și formele asociative ale acestora nu depun „Declaraţia pe propria răspundere cu privire la neîncadrarea în categoria "firme în dificultate"*.

b) împotriva lor a fost emisă o **decizie de recuperare definitivă a unui ajutor de stat**, dacă această decizie de recuperare nu a fost executată -

### 3.1.3. Condiții privind eligibilitatea terenurilor

**Pentru a fi eligibile** în cadrul schemei, terenurile deținute sau administrate de beneficiari trebuie să îndeplinească cumulativ următoarele condiții:

1. să fie incluse în fondul forestier național, în conformitate cu prevederile Codului silvic;
2. pădurea de pe terenul respectiv să fi fost afectată integral, anterior accesării schemei, de incendii forestiere, fenomene meteorologice nefavorabile care pot fi asimilate unei calamități naturale, de infestări ale plantelor cu organisme dăunătoare sau de evenimente catastrofale, iar pe terenul respectiv să nu fi fost demarate lucrările de reîmpădurire;
3. afectarea menționată la pct. b) trebuie să fie consemnată într-un document de constatare recunoscut de către autoritățile publice competente, care poate fi:
* un act de punere în valoare a produselor accidentale și/sau un proces verbal de constatare, întocmit în conformitate cu prevederile Ordinului ministrului agriculturii și dezvoltării rurale nr. 766/2007 de aprobare a *Normelor metodologice privind modul de prevenire, constatare, evaluare şi aprobare a pierderilor provocate de fenomene meteorologice periculoase şi de alţi factori vătămători fondului forestier naţional, vegetaţiei forestiere din afara fondului forestier naţional şi obiectivelor instalate în acestea* sau
* un act de control, întocmit în conformitate cu prevederile Hotărârii Guvernului nr. 1076/2009 pentru aprobarea *Regulamentului de pază a fondului forestier,* pentru evenimentele catastrofale apărute ca urmare a unor tăieri ilegale cu autor necunoscut
1. arborii afectați să fi fost extrași, în condițiile legii, anterior depunerii cererii de finanțare, cu mențiunea că această condiție nu este aplicabilă în cazul în care au fost constatate tăieri ilegale cu autor necunoscut;
2. să aibă o suprafață minimă compactă pe care se vor efectua împăduriri de cel puțin 0,5 ha;
3. pentru terenurile de împădurit să existe încheiat un contract de administrare sau de prestări servicii cu un ocol silvic sau să fie administrat printr-un ocol silvic propriu, legal constituit.

**Nu pot fi eligibile** terenurile care fac obiectul unor litigii cu privire la dreptul de proprietate - se întocmește o declarație pe proprie răspundere conform modelului din **Anexa nr. 2** – „*Declaraţie privind situația terenului” – completată de către deținătorul sau administratorul terenului de împădurit sau de către împuternicitul acestuia;*

### 3.1.4 Activități sprijinite în cadrul schemei de ajutor și criterii pentru soluția tehnică de împădurire

Plantația care va fi instalată pe terenurile de împădurit va avea compoziția prevăzută în fișa tehnică, al cărei model este prezentat în anexa nr. 1.

Fișa tehnică se întocmește de către ocolul silvic care administrează / prestează servicii pentru terenul forestier respectiv.

Datele necesare întocmirii fișei tehnice vor fi preluate din ultimul amenajament silvic în vigoare întocmit pentru u.a. din care face parte terenul de împădurit, ținându-se cont și de prevederile Normelor tehnice aprobate prin OM nr. 1648/2000.

Pentru terenurile de împădurit care se află în situri Natura 2000, speciile utilizate în compoziția de împăduririle trebuie să corespundă obiectivelor stabilite pentru aceste zone.

În cadrul schemei nu este eligibilă înființarea de plantații de arbori din specii forestiere cu ciclu scurt de producție, plantații de arbori cu creștere rapidă întrebuințați pentru producerea de energie sau plantații de pomi de Crăciun.

**Fișa tehnică se aprobă de către GF, iar nerespectarea prevederilor privind compoziția de împădurire determină respingerea acestei fișe, în vederea refacerii conținutului.**

Pentru lucrările de reîmpădurire în fondul forestier național nu este necesară emiterea unor avize sau acorduri de la Agenția de Protecția Mediului.

**Stabilirea lucrărilor de împădurire și de întreținere a plantațiilor, graficul general de realizare a plantației, precum și execuția acestora se realizează la nivel de unitate stațională (u.s.), care poate fi o unitate amenajistică sau o parte a acesteia.**

## 3.2 Tipul, intensitatea și valoarea maximă a sprijinului

### 3.2.1 Tipul sprijinului și rata de finanțare

**Sprijinul acordat prin schemă este de tipul unui ajutor de stat nerambursabil.**

Intensitatea sprijinului public nerambursabil acordat în baza schemei este de **100% din valoarea prevăzută în devizul de execuție din cadrul fișei tehnice.**

### 3.2.1 Eligibilitatea cheltuielilor

În cadrul schemei **sunt eligibile** următoarele costuri:

* toate serviciile, materialele și lucrările necesare instalării și conducerii plantației până la atingerea stării de masiv, respectiv pregătirea terenului pentru plantare, împădurirea propriu-zisă, întreținerea plantațiilor, precum și serviciile de asistență tehnică prestate de personalul silvic pentru plantația respectivă, care sunt cuprinse în devizul de execuție.
* costurile pentru refacere, în cazul manifestării unor evenimente produse de incendii forestiere, fenomene meteorologice nefavorabile care pot fi asimilate unei calamități naturale, de infestări ale plantelor cu organisme dăunătoare și de evenimente catastrofale, constatate conform prevederilor legale de către autoritățile publice desemnate, care au afectat plantația după instalare, egale cu valoarea proporțională a pierderilor constatate din valoarea lucrărilor de înființare și îngrijire a plantației, efectuate și recepționate până la momentul producerii evenimentului generator al pagubei.

În acest caz, pierderile de puieți vor putea fi acoperite prin plata proporțională cu suprafața plantației afectate de evenimentul produs de factori biotici sau abiotici, dacă acestea sunt de maxim 80% din suprafață sau integral, dacă pierderile sunt de peste 80%.

Pentru a fi eligibil pentru acoperirea costurilor cu refacerea plantației, starea plantației trebuie să fi fost conformă anterior manifestării cauzelor care au afectat plantația.

**Pentru terenurile de împădurit deținute de persoanele juridice de drept public sau asociaţii ale acestora, sprijinul nu va acoperi costurile prevăzute pentru întreținerea plantațiilor.**

**Taxa pe valoare adăugată nu este eligibilă** în cadrul schemei de ajutor. Excepție face situația în care această taxă nu este recuperabilă, rambursabilă sau compensată prin orice alte mijloace potrivit prevederilor legale.

**Orice alte costuri nu sunt eligibile în cadrul schemei de ajutor și vor fi suportate de beneficiar.**

## 3.3 Gestionarea pierderilor din plantații

Pentru plantații, prin fișa tehnică sunt prevăzute completări în anii 2 și 3 de vegetație, al căror procent respectă prevederile normelor tehnice aprobate prin OM 1648/2000, iar costurile aferente acestora sunt incluse în devizele de execuție.

În cazul apariţiei unui eveniment produs de factori biotici sau abiotici, constatat conform prevederilor Ordinului ministrului agriculturii și dezvoltării rurale nr.766/2007 *pentru aprobarea Normelor metodologice privind modul de prevenire, constatare, evaluare şi aprobare a pierderilor provocate de fenomene meteorologice periculoase şi de alţi factori vătămători fondului forestier naţional, vegetaţiei forestiere din afara fondului forestier naţional şi obiectivelor instalate în acestea* de către autorităţile publice desemnate, pierderile de puieți vor putea fi acoperite prin plata proporțională cu suprafața plantației afectate de evenimentul produs de factori biotici sau abiotici, dacă acestea sunt de maxim 80% din suprafața u.s. sau integral, dacă pierderile sunt de peste 80% din suprafață.

Pentru a fi eligibil pentru acoperirea costurilor cu refacerea plantației, starea plantației trebuie să fi fost conformă anterior manifestării factorilor vătămători. Cuantumul aferent costului cu refacerea plantației este egal cu valoarea proporțională a pierderii constatate din valoarea devizului plantației.

Constatarea unui eveniment produs de factori biotici sau abiotici va putea fi invocată numai pe suprafețele unde s-au finalizat și recepționat lucrările de înființare a plantației.

Semnalarea aparitiei evenimentului produs de factori biotici sau abiotici se va face în termen de maximum 5 zile lucrătoare de la data apariţiei evenimentului, prin intermediul aplicației.

Evenimentul care nu este documentat și nu respectă prevederile Ordinului nr. 766/2007 aplicabile lucrărilor de împăduriri nu poate fi luat în considerare.

Atingerea pragului de 80% puieți afectați de evenimente produse de factori biotici sau abiotici va fi raportat la totalul suprafeței împădurite din u.s.

**În anul producerii unor pierderi în plantații, costurile de întreţinere** nu se vor plăti pentru suprafața aferentă puieților distruși anterior efectuării acestor lucrări, fiind calculate proporțional cu suprafața plantației neafectate din cadrul respectivei u.s.

## 3.4 Condiţii de acordare a sprijinului

Lucrările de împădurire se pot executa doar după încheierea contractului de finanțare între beneficiar și MMAP, în baza unei fișe tehnice, care a fost aprobată în prealabil de către GF și a unei cereri de sprijin.

Materialul forestier utilizat la lucrările de împădurire trebuie să respecte prevederile Legii nr.107/2011 *privind comercializarea materialelor forestiere de reproducere*, cu modificările şi completările ulterioare. În cazul în care nu există documente care să ateste proveniența puieților plantați din anumite specii, nu va fi posibilă avizarea pentru plată a lucrării de instalare a plantației pentru speciile respective.

**Lucrările de înfiinţare a plantaţiilor forestiere se vor realiza, de regulă, până la începutul următorului sezon de vegetație de la data semnării contractului de finanţare.**

Plantaţia forestieră realizată va fi menţinută pe suprafaţa care face obiectul contractului de finanțare până la vârsta exploatabilității, prevăzută de normele tehnice în vigoare sau de amenajamentul silvic. Pe suprafața respectivă, după închiderea stării de masiv, este posibil a se efectua toată gama de lucrări silvice necesare, cu respectarea legislației silvice și cu aprobarea ocolului silvic care prestează servicii silvice sau care administrează pădurea respectivă.

Până la încheierea derulării contractului de finanţare, gestionarea tuturor plantaţiilor forestiere se va realiza în baza fișei tehnice, iar paza plantației va fi efectuată de către ocolul silvic care prestează servicii sau administrează suprafața respectivă.

După expirarea perioadei prevăzute în contractul de finanțare, modul de gestionare a vegetației forestiere trebuie să fie compatibil cu prevederile Codului silvic şi a legislaţiei din domeniul forestier.

# ACCESAREA FONDURILOR NERAMBURSABILE - depunereA cererii de finanțare și implementare

## 4.1 Etapele derulării schemei de ajutor de stat

Implementarea schemei se realizează pe baza procedurilor de evaluare a cererii de sprijin, semnare a contractului de finanțare, control, supracontrol, autorizare plăți, monitorizare și raportare, elaborate la nivelul MMAP și GF.

Etapele de implementare, prezentate cronologic, sunt următoarele:

1. solicitarea către ocolul silvic care prestează servicii sau administrează terenul forestier a identificării tuturor terenurilor de împădurit, definite conform schemei de ajutor – *(nu se va utiliza un formular special)*
2. identificarea terenurilor de împădurit și determinarea suprafeței acestora de către ocolul silvic
3. întocmirea și avizarea de către ocolul silvic a unei fișe tehnice pentru fiecare teren de împădurit identificat, conform modelului din anexa nr. 1 și predarea către solicitant a acesteia
4. depunerea de către solicitant a fișei tehnice la GF pentru verificare și aprobare
5. verificarea fișei tehnice de către GF și aprobarea sa
6. depunerea la MMAP a cererii de sprijin de către solicitant, împreună cu documentele ce dovedesc eligibilitatea sa
7. derularea procedurilor de evaluare a cererii de sprijin de către MMAP
8. aprobarea cererii de sprijin și întocmirea contractului de finanțare de către MMAP
9. semnarea contractului de finanțare
10. efectuarea cronologică de către beneficiar a lucrărilor prevăzute în proiect
11. anunțarea de către beneficiar a finalizării fiecărei etape de lucrări
12. controlul pe teren de către GF a lucrărilor efectuate
13. întocmirea de către GF a documentelor de recepție a lucrărilor și de propunere a autorizării plăților pentru lucrările efectuate și recepționate
14. autorizarea și efectuarea plăților de către MMAP
15. repetarea pașilor 10-14 până la finalizarea lucrărilor prevăzute în fișa tehnică

## 4.2 Descrierea modului de implementare a schemei

### 4.2.1 Pregătirea proiectului

1. Deținătorul de terenuri forestiere care intenționează să acceseze schema de ajutor de stat se adresează ocolului silvic cu care are încheiat contract de prestări servicii silvice sau de administrare prin care solicită identificarea tuturor terenurilor care au fost afectate anterior de incendii forestiere, fenomene meteorologice nefavorabile care pot fi asimilate unei calamități naturale, de infestări ale plantelor cu organisme dăunătoare și de evenimente catastrofale și de întocmire a fișelor tehnice aferente acestor suprafețe.

Solicitarea nu necesită utilizarea unui formular special.

În cazul persoanelor juridice de drept public care dețin structuri proprii de administrare a pădurilor, această etapă se desfășoară intern, în cadrul ocolului silvic respectiv.

1. În situația în care ocolul silvic a identificat terenuri de împădurit care îndeplinesc cerințele schemei de ajutor, ce sunt prezentate la cap. 2, va proceda la determinarea suprafeței acestor terenuri, astfel încât eroarea de măsurare să fie acceptabilă (sub 0,01 ha) și va întocmi o schiță cu precizarea dimensiunilor sau un plan la o scară convenabilă, astfel încât terenul pentru împădurit să poată fi oricând verificat din punct de vedere al mărimii suprafeței.
2. Pentru fiecare teren forestier identificat și măsurat, care are o suprafață compactă (a cărei limite formează un singur poligon) mai mare de 0,5 ha, ocolul silvic va proceda la întocmirea unei fișei tehnice, ca va conține elementele stabilite în modelul prezentat în anexa nr. 1, astfel:
* elemente generale privind deținătorul, amplasamentul, situația juridică și valoarea investiției
* fișa unității staționale, a căror date tehnice descriu sumar condițiile staționale și ale pădurii existente anterior, pe baza datelor din ultimul amenajament silvic întocmit pentru terenul respectiv, stabilesc compoziția de împădurire, descriu tehnologia de instalare a plantației și estimează necesarul lucrărilor de întreținere a plantației până la închiderea stării de masiv, în conformitate cu prevederile normelor tehnice de împădurire.
* Compozițiile de împădurire, care sunt prevăzute în fișele tehnice, vor respecta prevederile ultimului amenajament silvic întocmit pentru suprafața respectivă și vor cuprinde speciile din compoziția tipului natural fundamental de pădure ce sunt adaptate la noile condiții determinate de schimbările climatice, astfel încât riscul producerii unor noi daune similare să fie minimizat în viitor.

Dacă terenul se află situat în cadrul unui sit Natura 2000, atunci soluția tehnică din fișa tehnică trebuie să corespundă obiectivelor stabilite pentru aceste zone.

* Stabilirea compozițiilor de împădurire pe specii, precum și desimea plantațiilor vor fi detaliate tehnic în fișa tehnică a fiecărei plantații în parte.
* Utilizarea speciilor non-native va fi permisă doar în condițiile în care se demonstrează faptul că utilizarea speciilor respective conduce la condiții ecosistemice mai favorabile și adecvate și că speciile native nu mai sunt adaptate la condițiile climatice viitoare, modelate și la condițiile pedo-staționale.
* Duratele de execuție a lucrărilor de întreținere a plantațiilor se stabilesc în fișa tehnică, pe baza instrucțiunilor tehnice în vigoare, în mod diferențiat, în funcție de specia principală utilizată în formula de împădurire.
* lucrările și serviciile necesare împăduririi vor fi menționate cronologic, în ordinea efectuării lor și vor fi înscrise în antemăsurători și devize
* în cadrul devizelor vor fi utilizate normele de timp existente pentru ramura silvicultură iar ca tarif va fi utilizat câștigul mediu pe ramura silvicultură comunicat de către Institutul Național de Statistică
* devizele vor fi structurate pe ani și pe total și vor conține toate cotele legale
1. Fișa tehnică întocmită și avizată la nivel de ocol silvic va fi comunicată solicitantului, în vederea depunerii la GF pentru verificare și aprobare.
2. GF va efectua toate verificările necesare pentru a stabili dacă fișa tehnică respectă cerințele tehnice prevăzute de normele tehnice și dacă solicitantul întrunește toate condițiile pentru a beneficia de sprijin în cadrul schemei, pe baza unui manual de proceduri specifice.

Aspectele tehnice ce se vor avea în vedere se referă în principal la:

* Stabilirea formulei de împădurire pe baza tipului natural fundamental de pădure și întocmirea devizului de lucrări
* Utilizarea în compozițiile de împădurire doar a speciilor de arbori și arbuști conforme cu prevederile ultimului amenajament silvic întocmit pentru terenul respectiv și cu normele tehnice de împădurire.
* Restrângerea utilizării speciilor non-native, care va fi permisă doar în condițiile în care se demonstrează faptul că utilizarea speciilor respective ar conduce la condiții ecosistemice mai favorabile și adecvate și că speciile native nu mai sunt adaptate la condițiile climatice viitoare, modelate și la condițiile pedo-hidrologice.
* Respectarea cuprinsului proiectului și calitatea elaboratului.

În urma verificării fișei tehnice, GF poate solicita, dacă este cazul, clarificări și completări/modificări.

După analiză, în situația în care datele conținute sunt corecte, GF aprobă fișa tehnică și o returnează solicitantului.

### 4.2.2 Depunerea cererii de finanțare

1. Depunerea cererii de finanțare la MMAP.

La depunerea unei cereri de sprijin, solicitantul trebuie să îndeplinească toate condițiile de eligibilitate menționate la cap. 3, respectiv:

* existența documentelor care atestă eligibilitatea solicitantului și a terenurilor de împădurit, menționate la cap. 4;
* fișă tehnică aprobată în prealabil de către GF.

O cerere de sprijin poate cuprinde mai multe fișe tehnice, cu condiția ca terenurile de împădurit respective să se afle în cadrul unui singur ocol silvic și să aparțină aceluiași deținător.

Suprafaţa solicitată pentru sprijin este suprafaţa care va fi parcursă efectiv cu lucrări de împădurire.

### 4.2.3 Verificarea cererii de finanțare

1. MMAP va efectua toate verificările necesare pentru a stabili dacă solicitanții întrunesc toate condițiile pentru a beneficia de sprijin în cadrul schemei. Evaluarea cererii de finanțare de către MMAP se desfășoară pe baza unor proceduri special elaborate în acest sens. În cadrul procesului de evaluare, MMAP poate solicita clarificări / completări, după caz.

### 4.2.4 Contractare și implementare

1. După constatarea îndeplinirii tuturor cerințelor de eligibilitate stabilite prin schema de ajutor, MMAP va aproba cererea de sprijin și va fi încheiat un contract de finanțare, al cărui model este prezentat în anexa nr. 5.

Perioada de implementare a fiecărui contract începe de la data semnării acestuia de către beneficiar și se finalizează la încheierea perioadei stabilite pentru întreținerea plantației. sau, după caz, la sfârșitul perioadei de derulare a schemei.

În situația în care perioada de derulare a schemei este mai mică decât perioada stabilită în fișa tehnică pentru întreținerea plantației, fondurile necesare vor fi asigurate în continuare din Fondul pentru mediu.

1. Lucrările propriu-zise de împădurire pot demara numai după semnarea contractului de finanțare.

**Lucrările de înființare a plantației forestiere la nivel de u.s. se vor realiza într-o singură perioadă de repaus vegetativ, de regulă în perioada cuprinsă între data de 1 octombrie a anului anterior și data de 30 aprilie a anul curent. Perioada este strict determinată de condițiile meteorologice (temperaturi pozitive ale aerului, sol dezghețat) și fenologice (puieții de foioase au frunzele uscate / căzute toamna și mugurii nedesfăcuți primăvara) și poate fi orientativă, prin adaptarea corespunzătoare a acestor condiții.**

Lucrările de împădurire se vor realiza de regulă cel târziu până la începutul următorului sezon de vegetație, fără însă a depăși data calendaristică de 30 mai a anului respectiv. În cazuri deosebite, ce vor fi documentate, se poate decala împădurirea cu maxim un an față de acest termen.

Orice lucrare efectuată anterior semnării contractului de finanțare nu este eligibilă în cadrul schemei.

Duratele de execuție a lucrărilor de întreținere a plantațiilor se stabilesc în proiectul de împădurire, diferențiat, în funcție de specia principală utilizată.

Lucrările de înfiinţare şi întreţinere, precizate în fișa tehnică vor fi executate de ocoale silvice sau de persoane juridice, atestate de autoritatea naţională în domeniul silviculturii, conform OMMAP nr. 1763/2015 pentru efectuarea lucrărilor, conform art.5, alin.b) (codificare „**5b**”), pentru grupele de lucrări codificate „**6a**” și „**6b**”.

**Lista persoanelor fizice și a persoanelor juridice de specialitate atestate** de autoritatea publică centrală pentru silvicultură pentru executarea lucrărilor de regenerare, întreţinere a seminţişurilor şi plantaţiilor, lucrări de îngrijire a arboretelor, precum şi a lucrărilor de îmbunătăţiri funciare din domeniul silvic este publicată pe site-ul Societății Progresul Silvic sau pe site-ul Ministerului Mediului, Apelor şi Pădurilor, domeniul „Informare publică”, categoria „Înregistrări – atestări”.

<http://progresulsilvic.ro/>

<http://www.mmediu.ro/categorie/inregistrari-atestari/53>

Lucrările vor fi executate în conformitate cu prevederile fișei tehnice și în ordinea cronologică prevăzută în aceasta.

1. După finalizarea fiecărei lucrări prevăzută în fișa tehnică, beneficiarul notifică GF cu privire la acest lucru, solicitânt totdată plata lucrărilor executate.
2. Pe baza notificării trimise de beneficiar, GF arondată teritorial efectuează verificarea lucrărilor efectuate și recepționează lucrările care corespund calitativ și cantitativ. Documentul încheiat de către GF va constitui și propunerea de autorizare a plăților pentru lucrările efectuate și recepționate.

**Atenție!**

**În cazul utilizării altor specii de bază sau a nerespectării numărului minim de puieți plantați la hectar, plantațiile efectuate nu vor putea fi recepționate pentru plată.**

Costurile lucrărilor de înființare, întreținere și, după caz, refacerea plantației, vor fi plătite beneficiarilor **întotdeauna după efectuarea lucrărilor și recepționarea acestora de către GF**.

1. După verificarea efectuată în teren, GF întocmește un raport de recepție în care vor fi menționate doar lucrările care corespund din punct de vedere calitativ. Formularul documentului de recepție se regăsește în manualul de proceduri specific pentru GF.
2. Plata efectivă a ajutorului se efectuează de către MMAP, după parcurgerea procedurilor specifice, pe baza rapoartelor de verificare a lucrărilor și a propunerilor de autorizări la plată comunicate de către GF, fără a depăși însă cuantumul prevăzut în devize aferent lucrărilor respective. Pentru sumele propuse pentru plată, beneficiarii trebuie să prezinte documente justificative pentru documentarea cheltuielilor efectuate.

Plățile pot fi efectuate cu o frecvență de maxim 2 plăți pe an și nu pot depăși prevederile financiare programate prin fișa tehnică și contract.

GF efectuează monitorizarea suprafețelor împădurite și efectuează verificări periodice privind starea plantațiilor. De asemenea, MMAP poate să realizeze, cu respectarea prevederilor legale în vigoare, controale la fața locului pentru a verifica respectarea condițiilor de acordare a ajutoarelor și a dispune măsurile ce se impun în situația în care aceste condiții nu au fost respectate.

Dacă plantația creată în baza schemei este defrișată/distrusă total sau parțial pe parcursul derulării sau după finalizarea contractului, cu excepția situațiilor de forță majoră, beneficiarul schemei sau persoana vinovată va rambursa integral sumele primite în cadrul acestei scheme, aferente suprafeței afectate.

Precizăm că lucrările silvotehnice, necesare a se efectua în diverse stadii de dezvoltare a arboretului pe suprafața împădurită, efectuate sub controlul unui ocol silvic autorizat, nu pot fi considerate distrugeri, aferent cărora să fie calculate daune care să fie rambursate.

**Recuperarea ajutorului** de stat acordat se realizează conform prevederilor [Ordonanței de urgență a Guvernului nr. 77/2014](http://legislatie.just.ro/Public/DetaliiDocumentAfis/163659) privind procedurile naționale în domeniul ajutorului de stat, precum și pentru modificarea și completarea [Legii concurenței nr. 21/1996](http://legislatie.just.ro/Public/DetaliiDocumentAfis/176165), aprobată cu modificări și completări prin [Legea nr. 20/2015](http://legislatie.just.ro/Public/DetaliiDocumentAfis/166159), cu modificările ulterioare, și [Ordonanței de urgență a Guvernului nr. 66/2011](http://legislatie.just.ro/Public/DetaliiDocumentAfis/129701) privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, aprobată cu modificări și completări prin [Legea nr. 142/ 2012](http://legislatie.just.ro/Public/DetaliiDocumentAfis/139823), cu modificările și completările ulterioare, și/sau ale sistemului de sancțiuni aprobat prin ordin al ministrului mediului, apelor și pădurilor, după caz.

În situaţia în care beneficiarul este eligibil numai pentru acordarea costurilor de instalare (cazul persoanelor juridice de drept public), acesta va continua să implementeze prevederile fișei tehnice referitoare la efectuarea lucrărilor de întreţinere a plantaţiei până la închiderea stării de masiv şi va accepta controalele efectuate de GF și MMAP în acest sens.

## 4.3 Forța majoră

Contractului de finanțare îi sunt aplicabile prevederile legale privind forța majoră.

În cazul în care forța majoră este manifestată prin fenomene naturale, biotice sau abiotice și conduce la pierderea a peste 80% din numărul total de puieți la nivel de parcelă/u.s., în condițiile în care beneficiarul a planificat și executat lucrările în conformitate cu prevederile legislației din domeniul forestier, acesta poate solicita refacerea integrală a plantației, prin încheierea unui Act adițional la Contractul de finanțare.

În cazul în care fenomenul asociat cazului de forța majoră conduce pentru u.s. afectată la pierderea unui procent de puieți mai mic de 80% (conform Ordinului ministrului apelor, pădurilor și protecției mediului nr. 1653/2000 privind aprobarea *Normelor tehnice pentru efectuarea controlului anual al regenerărilor*), plantația va fi completată.

În aceste cazuri, plantația va trebui refăcută sau completată de beneficiar în primul sezon de repaus vegetativ. Se va utiliza aceeași formulă de împădurire, cu excepția cazurilor în care proiectantul, cu confirmarea GF, consideră că este necesară utilizarea unei noi formule de împădurire, datorită unor condiții pedostaționale modificate în urma acțiunii forței majore.

În situația apariției unor pierderi datorate calamităților naturale, pe baza actelor de constatare legal întocmite, valoarea devizului de lucrări din fișa tehnică va fi actualizată conform situației nou create, iar cuantumul valorilor lucrărilor va fi actualizat printr-un act adițional la contractul de finanțare.

# *DOCUMENTE NECESARE PENTRU ACCESAREA SCHEMEI DE SPRIJIN*

***Documentele necesare întocmirii cererii de sprijin sunt diferite, în funcție de tipul beneficiarilor, astfel:***

## 5.1 Persoanele fizice:

1. Fișa tehnică – *se depune la GF*;
2. Actul de identitate a persoanei fizice – *se depune în copie la cererea de sprijin*;
3. *Doar dacă este cazul:* împuternicire pentru o altă persoana fizică desemnată în relația cu MMAP, cu menționarea scopului şi a perioadei pentru care a fost emisă împuternicirea și actul de identitate al împuternicitului– *se depun în formă scanată la cererea de sprijin;*
4. Actul doveditor privind deținerea terenului, care poate fi, după caz, unul din următoarele tipuri de documente: titlu de proprietate, contract de vânzare-cumpărare, act de donație, certificat moștenitor, proces verbal de punere în posesie sau altul asemenea – *se depune în copie scanată la cererea de sprijin*;
5. Declaraţie pe propria răspundere privind situația juridică a terenului referitoare la lipsa litigiilor de proprietate – *se depune în formă scanată la cererea de sprijin*;
6. Contractul de prestare a serviciilor silvice sau de administrare a terenului forestier – *se depune în copie la cererea de sprijin;*
7. Dovada unui cont bancar activ, deschis la o bancă din România – *se depune în copie la cererea de sprijin*.

## 5.2 Entitățile fără personalitate juridică (Persoane fizice autorizate – PFA, Întreprindere Individuală - ÎI, Întreprindere familială – ÎF):

1. Fișa tehnică – *se depune la GF*;
2. Actul de identitate a persoanei fizice autorizate (PFA)/ a întreprinzătorului persoană fizică titulară (ÎI), a reprezentantului desemnat (ÎF) – *se depune în copie la cererea de sprijin*;
3. *Doar în cazul ÎF*: Împuternicire pentru stabilirea reprezentantului desemnat de ÎF în relația cu MMAP, cu menționarea scopului şi a perioadei pentru care a fost emisă, semnată de toți membrii întreprinderii – *se depune în copie la cererea de sprijin*;
4. *Doar dacă este cazul*: Împuternicire pentru o altă persoana fizică desemnată de către persoana fizică autorizată (PFA)/ întreprinzătorul persoană fizică titulară (ÎI)/ reprezentantul desemnat (ÎF) în relația cu MMAP, cu menționarea scopului şi a perioadei pentru care a fost emisă împuternicirea și actul de identitate al împuternicitului– *se depune în copie la cererea de sprijin*;
5. Certificatul de înregistrare la Oficiul Național al Registrului Comerțului (ONRC) - *se depune în copie la cererea de sprijin*;
6. Actul doveditor privind deținerea terenului, care poate fi, după caz, unul din următoarele tipuri de documente: titlu de proprietate, contract de vânzare-cumpărare, act de donație, certificat moștenitor, proces verbal de punere în posesie sau altul asemenea – *se depune în copie la cererea de sprijin*;
7. Declaraţie pe propria răspundere privind situația juridică a terenului referitoare la lipsa litigiilor de proprietate – *se depune la cererea de sprijin*;
8. Contractul de prestare a serviciilor silvice sau de administrare a terenului forestier – *se depune în copie la cererea de sprijin;*
9. Dovada unui cont bancar activ, deschis la o bancă din România – *se depune în copie la cererea de sprijin*.
10. Certificat constatator eliberat de Oficiul Registrului Comerţului eliberat cu maxim 30 de zile înainte de data depunerii cererii de sprijin - *se depune în copie la cererea de sprijin;*

## 5.3 Persoanele juridice de drept privat (societăți comerciale, asociații și fundații, culte religioase, etc.):

1. Fișa tehnică – *se depune la GF*;
2. Actul de identitate al împuternicitului legal – *se depune în copie la cererea de sprijin*;
3. Certificatul de înregistrare la Oficiul Național al Registrului Comerțului (ONRC)/Registrul Asociațiilor și Fundațiilor (RAF) – *se depune în cpoie la cererea de sprijin*;
4. Actul/Hotărârea organului de decizie privind derularea proiectului, care să menționeze amplasamentul și suprafața propusă pentru împădurire și prin care se stabilește împuternicitul legal în relația cu MMAP, semnată și ștampilată de reprezentantul legal al persoanei juridice - *se depune în copie la cererea de sprijin*;
5. Actul doveditor privind deținerea terenului, care poate fi, după caz, unul din următoarele tipuri de documente: titlu de proprietate, contract de vânzare-cumpărare, act de donație, certificat moștenitor, proces verbal de punere în posesie sau altul asemenea – *se depune în copie la cererea de sprijin*;
6. Declaraţie pe propria răspundere privind situația juridică a terenului referitoare la lipsa litigiilor de proprietate – *se depune în formă scanată la cererea de sprijin*;
7. Dovada unui cont bancar activ, deschis la o bancă din România – *se depune în copie la cererea de sprijin*;
8. Declaraţia pe propria răspundere cu privire la neîncadrarea în categoria "întreprindere în dificultate" - *se depune în copie la cererea de sprijin.* Dacă este cazul, pot fi solicitate și situațiile financiare care au stat la baza declarației;
9. Contractul de prestare a serviciilor silvice sau de administrare a terenului forestier – *se depune în copie la cererea de sprijin*;
10. Certificat constatator eliberat de Oficiul Registrului Comerţului/Registrul Asociațiilor și Fundațiilor, eliberat cu maxim 30 de zile înainte de data depunerii cererii de sprijin *- se depune în copie la cererea de sprijin*;
11. Persoanele juridice de drept privat *care se încadrează în categoria „întreprinderi mari” vor depune și un* ***scenariu contrafactual***, prin care se analizează efectele acordării ajutorului de stat prin comparație cu situația ipotetică în care nu s-ar acorda acest ajutor, din punct de vedere al apariției unor disfuncţionalități a pieţei şi al înregistrării unei schimbări în comportamentul beneficiarului – *se depune în copie la cererea de sprijin*.

## 5.4 Persoane juridice de drept public (unități administrativ – teritoriale):

1. Fișa tehnică – *se depune la GF*;
2. Actul de identitate al împuternicitului legal – *se depune în formă scanată la cererea de sprijin*;
3. Certificat de înregistrare fiscală - *se depune în copie la cererea de sprijin*;
4. Actul doveditor privind deținerea terenului, care poate fi titlu de proprietate, proces verbal de punere în posesie – *se depune în copie la cererea de sprijin*;
5. Hotărârea Consiliului local privind derularea proiectului, care să menționeze amplasamentul și suprafața propusă pentru împădurire și prin care stabilește împuternicitul legal în relația cu MMAP, semnată și ștampilată de reprezentantul legal al persoanei juridice de drept public, ce a fost în prealabil supusă controlului de legalitate de către Instituția Prefectului, privind includerea terenului în domeniul public local – *se depune în copie la cererea de sprijin*;
6. Declaraţie pe propria răspundere privind situația juridică a terenului referitoare la lipsa litigiilor de proprietate – *se depune în copie la cererea de sprijin*;
7. Contractul de prestare a serviciilor silvice sau de administrare a terenului forestier – *se depune în copie la cererea de sprijin*;
8. Dovada unui cont bancar activ, deschis la o bancă din România – *se depune în copie la cererea de sprijin*.
9. Persoanele juridice de drept public *care se încadrează în categoria „întreprinderi mari”* vor depune și un scenariu contrafactual, prin care se analizează efectele acordării ajutorului de stat prin comparație cu situația ipotetică în care nu s-ar acorda acest ajutor, din punct de vedere al apariției unor disfuncţionalități a pieţei şi al înregistrării unei schimbări în comportamentul beneficiarului – *se depune în copie la cererea de sprijin*.

**5.4 Persoane juridice de drept public (regii publice):**

1. Fișa tehnică – *se depune la GF*;
2. Actul de identitate al împuternicitului legal – *se depune în copie la cererea de sprijin*;
3. Certificat de înregistrare fiscală - *se depune în copie la cererea de sprijin*;
4. Actul doveditor privind deținerea terenului, care poate fi titlu de proprietate sau extras din amenajamentul silvic, în cazul proprietății publice de stat – *anexă la fisa tehnică*;
5. Hotărârea Consiliului de administrație privind derularea proiectului, care să menționeze amplasamentul și suprafața propusă pentru împădurire și prin care stabilește împuternicitul legal în relația cu MMAP, semnată și ștampilată de reprezentantul legal al persoanei juridice de drept public – *se depune în copie la cererea de sprijin*;
6. Declaraţie pe propria răspundere privind situația juridică a terenului referitoare la lipsa litigiilor de proprietate – *se depune în copie la cererea de sprijin*;
7. Contractul de prestare a serviciilor silvice sau de administrare a terenului forestier sau autorizația de funcționare a ocolului silvic propriu – *se depune în copie la cererea de sprijin*;
8. Dovada unui cont bancar activ, deschis la o bancă din România – *se depune în copie la cererea de sprijin*.
9. Persoanele juridice de drept public *care se încadrează în categoria „întreprinderi mari”* vor depune și un scenariu contrafactual, prin care se analizează efectele acordării ajutorului de stat prin comparație cu situația ipotetică în care nu s-ar acorda acest ajutor, din punct de vedere al apariției unor disfuncţionalități a pieţei şi al înregistrării unei schimbări în comportamentul beneficiarului – *se depune în copie la cererea de sprijin*.

*MMAP își rezervă dreptul de a solicita și alte documente relevante, dacă este cazul, pentru stabilirea eligibilității solicitantului.*

*Documentele trebuie să fie valabile la data depunerii Cererii de sprijin, termenul de valabilitate al acestora fiind în conformitate cu legislaţia în vigoare și valabile cel puțin pe toată perioada derulării contractului de finanţare. Orice modificare survenită pe durata derulării contractului de finanțare privind datele relevante din documente vor fi aduse la cunoștința MMAP imediat ce acestea survin.*

# LEGISLATIE RELEVANTĂ

**Legislație europeană relevantă:**

* Regulamentul (UE) 2021/241 al Parlamentului European şi al Consiliului din 12 februarie 2021 de instituire a Mecanismului de redresare şi rezilienţă;
* Regulamentul (UE) 2020/2.094 al Consiliului din 14 decembrie 2020 de instituire a unui instrument de redresare al Uniunii Europene pentru a sprijini redresarea în urma crizei provocate de COVID-19;
* Regulamentul (UE) 2021/240 al Parlamentului European şi al Consiliului din 10 februarie 2021 de instituire a unui Instrument de sprijin tehnic;
* Orientările Uniunii Europene privind ajutoarele de stat în sectoarele agricol și forestier și în zonele rurale pentru perioada 2014-2020, cu completările ulterioare (2014/C 204/01)

**Cadrul legislativ național relevant:**

* O.U.G. nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, cu modificările și completările ulterioare;
* Hotărârea nr. 209/2022 pentru aprobarea Normelor metodologice de aplicare a prevederilor Ordonanţei de urgenţă a Guvernului nr. 124/2021, cu modificările și completările ulterioare;
* Ordonanța de urgență a Guvernului nr. 35/2022 pentru aprobarea măsurilor necesare realizării campaniei naționale de împădurire și reîmpădurire prevăzute în Planul național de redresare și reziliență
* Ordinul MMAP nr. /2022 privind aprobarea schemei de ajutor de stat "Sprijin pentru Investiții în noi suprafețe ocupate de păduri”,
* Ordinul ministrului apelor, pădurilor și protecției mediului nr. 1648/ 2000 privind aprobarea Normelor tehnice privind compoziţii, scheme şi tehnologii de regenerare a pădurilor şi de împădurire a terenurilor degradate,
* Ordinul ministrului agriculturii, alimentaţiei şi pădurilor nr. 1653/ 2002 privind aprobarea Normelor tehnice pentru efectuarea controlului anual al regenerărilor,
* Legea nr. 107/ 2011 privind comercializarea materialelor forestiere de reproducere, cu modificările și completările ulterioare,
* Ordinul MADR nr.766/2007 pentru aprobarea Normelor metodologice privind modul de prevenire, constatare, evaluare şi aprobare a pierderilor provocate de fenomene meteorologice periculoase şi de alţi factori vătămători fondului forestier naţional, vegetaţiei forestiere din afara fondului forestier naţional şi obiectivelor instalate în acestea,

# ANEXE

|  |  |
| --- | --- |
| Anexa nr. 1 | Fișa tehnică |
| Anexa nr. 2 | Declaraţie privind situația terenului |
| Anexa nr. 3 | Declaraţie pe propria răspundere cu privire la neîncadrarea în categoria *"întreprindere în dificultate"* |
| Anexa nr. 4 | Cerere de sprijin |
| Anexa nr. 5 | Contract de finanţare |
| Anexa nr. 6 | Arondare Gărzi forestiere |

*Anexele se regăsesc și în format electronic editabil pe site-ul MMAP (*[*www.mmediu.ro*](http://www.mmediu.ro)*) pentru a fi utilizate la completarea datelor solicitate.*